________________________________________________________________________

HALLITUKSEN TIEDOTE					3/2019
Hallituksen kokous  07.06.2019			

YLEISTÄ

Liiton hallitus kokousti helteisessä Helsingissä ja vielä helteisemmässä kokoustilassa
viimeistä kertaa ennen lomia. Totesimme, että uunituore valinta työministeriksi on 	             Timo Harakka (sd), joka meille näissä yhteyksissä on vielä kysymysmerkki. Kesän taittuessa syksyyn, jahka ministeri on ehtinyt jo hieman perehtyä TEM.hallintoon, yritämme liiton puheenjohtajan ja pääluottamusmiehen voimin päästä tapaamaan ministeriä. Tarkoitus on kuulostella mitä ajatuksia ministerillä on hallinnon kehittämisen suhteen ja myös toki kertoa     mitä näkemyksiä ja odotuksia meillä on ministerin suuntaan.  

Hallitusohjelma on jo luettu ja näkyvin havainto on, että etenkin te-palveluihin liittyviä asioita ja uudistuksia pohditaan pääsääntöisesti uudessa parlamentaarisessa työryhmässä/komiteassa vuoden  2020 loppuun mennessä. Toki jotain jo on, aktiivimalli poistuu ja tilalle luodaan joku muu
kannustavampi malli, kenties Tanskan mallin sukua. Maakuntauudistus (MAKU) sotella paketoituna toteutuu ja lisätehtäviä pohditaan tuossa em:ssa työryhmässä (mm. meitin hommat). 
Julkishallinnon palveluina te-palveluita ensisijaisesti halutaan tuottaa. Kuntapainotteisuus näkyy selkeästi taustalla hallituksen tahtotilana. Te-palveluihin on luvassa lisää rahaa ja hyvä niin, kyse on siitä miten ne korvamerkitään, TE-toimistoilleko. ELYjen osalta vahvimmin näkyy pohdintoja liikennepuolen osalta. Muuten on vielä varsin haparoivaa. Näillä mennään ja odotellaan täsmennyksiä.

JÄSEN – TARKISTAPA  PRON JÄSENREKISTERITIETOSI !

Sinulla on olemassa PROn jäsennumero, jolla pääset PROn Jäsenrekisteriin. Menepä tarkistamaan omat jäsentietosi, että ne varmasti ovat kunnossa. Asialla on kiire!
Tarkista perusasiat: 
	-   osoite ja yhteystietosi, 
	-   työantajatietosi (XXXX Työ- ja elinkeinotoimisto/  XXXX ELY-keskus/ KEHA-	    keskus) sekä toimipaikan paikkakunta. Näissä viimemainituissa on hämminkiä. 

Korjaa virheelliset tiedot. Jos olet hämmentynyt siitä, mitä pitää tehdä, ota yhteys vaikkapa yhdistyksesi puheenjohtajaan.

THHL:N STIPENDIHAKU AVATAAN VIIKOLLA   35

Hallitus päätti viime vuonna poikkeuksellisesi avata Stipendihaun myös tällä parittomalla vuodella  2019. Jäsentiedote ja siinä hakuohjeet ja -kriteerit saatte lomien jälkeen viikolla  35. Hakuaika tulee olemaan syyskuun loppuun saakka.

________________________________________________________________________
THHL:N TOIMISTO  LOMAILEE

THHL:n toimisto on suljettuna Juhannuksesta alkaen ajalla  24.6. – 2.8.2019.

Liiton toimijat lomaillevat seuraavasti:

	Eija Tuutti, pj.		01.07. - 31.07.	  	
	Marja Metsänranta, tstonhoitaja	01.07. - 31.07.
	Jaana Rautiainen, I vpj.		17.06. - 14.07.		 
	Merja Toijonen, II vpj.		01.07. - 14.07.
	Kari Reponen, plm		08.07. - 29.07. ja  12.08. - 16.08.
	Marika Englund, varaplm	24.07. – 21.08.
	Tapani Uimonen		24.06. - 02.08.

LOPUKSI  

Toivotaan, että normaali arki saa asettua uomiinsa ja TE-toimistoilla, ELY:illä ja KEHA:lla
on rauha tehdä omaa palvelutyötään ja keskittyä asiantuntijuuden käyttöön asiakkaiden parhaaksi nyt ja myös jatkossa. Syksy tulee aikanaan ja moni asia alkaa selkiytyä. 

		      

	         Ihanaa kesää ja aurinkoista mieltä 
                  niin lomalaisille kuin työssä olevillekin.

		                 Hallituksen psta
                                                                             Eija Tuutti

_______________________________________________________________________